เอาด้วย! “แบงก์ชาติสวิส” ขึ้นดอกเบี้ย 0.75% สกัดเงินเฟ้อนิวไฮรอบ 30 ปี
“แบงก์ชาติสวิส” ขึ้นดอกเบี้ย 0.75% วันนี้ สู่ระดับ 0.5% หวังสกัดเงินเฟ้อที่พุ่งขึ้นสูงสุดในรอบ 30 ปี
“แบงก์ชาติสวิส” ขึ้นดอกเบี้ย 0.75% วันนี้ สู่ระดับ 0.5% หวังสกัดเงินเฟ้อที่พุ่งขึ้นสูงสุดในรอบ 30 ปี
22 ก.ย. 2565

ผู้สื่อข่าวรายงานว่า ธนาคารกลางสวิตเซอร์แลนด์ประกาศขึ้นอัตราดอกเบี้ยนโยบาย 0.75% สู่ระดับ 0.5% จากระดับ -0.25% ในวันนี้ โดยมีเป้าหมายที่จะสกัดเงินเฟ้อที่พุ่งขึ้นแตะระดับสูงสุดในรอบ 30 ปี
สำหรับการประกาศขึ้นดอกเบี้ยของธนาคารกลางสวิตเซอร์แลนด์ มีขึ้นหลังจากธนาคารกลางสหรัฐ (เฟด) ปรับขึ้นอัตราดอกเบี้ยระยะสั้น 0.75% สู่ระดับ 3.00-3.25% ในการประชุมเมื่อวานนี้ ซึ่งเป็นการปรับขึ้นดอกเบี้ย 0.75% ในการประชุม 3 ครั้งติดต่อกัน
ทั้งนี้ธนาคารกลางสวิตเซอร์แลนด์มีเป้าหมายที่จะรับมือกับแรงกดดันด้านเงินเฟ้อ โดยอัตราเงินเฟ้อในเดือนส.ค.ของสวิตเซอร์แลนด์ดีดตัวขึ้นระดับ 3.5% ซึ่งเป็นระดับสูงสุดในรอบ 30 ปี